Kahoo ke ha Constance Tshabalala a latela nkgono le ntatemoholo wa hae le kgaitsedi ya hae nakong ya tsamao ya 1963, sebaka se ne se le boemong ba ho hloka botsitso ke Bammala ho tswa dibakeng tse ding ba falla mme MaAfrika a ne a le ka tlasa tshoso ya ho ntshuwa. Ka bo di 1980, lelapa la Mothlale, ka ho ba lelapa la MaAfrika le buwa Sesotho, le ile la tlameha ho fallela Lekeisheneng la Gugulethu le ka thoko ho moedi wa toropo ya Motsekapa. Le theuweng ka 1958,ka ho otloloha bakeng sa MaAfrika, sebaka sena se ne se se na mabitso a nepahetseng a diterata empa dikarolo kapa dikarolwana di ne di reuwe jwaloka ‘ Jarete ya Batala’ ho ya ka mareho a semorabe a nakong eo. Aterese e ntjha e molaong ya lelapa la Mothlale e ne e ngodisitswe e le Gugulethu N.Y.50, nomoro ya 6. Mabitso ana le tlhokeho ya mabitso a nepahetseng a diterata e dutse e le jwalo nakong yohle ya puso ya aparteiti ho fihlela Letsatsi la Naha la Poelano ka 2004, ha mohowo wa setjhaba o ne o etswa hore ho hlahiswe mabitso a fapaneng. Ketsahalo ya ho nka karolo ha setjhaba e ile ya hlahiswa hamorao ya hore tsela e ntseng e sebediswa hajwale e reuwe hape Mkhanyisi Maphuma Street kamora setho sa pele sa African National Congresssa lekala la sesole, Umkhonto we Sizwe wa Sehlopheng sa 16 Phupjane. Kahoo, Constance o ile a holela tikolohong e aheileng ka dipolotiki ka ho hahlamelwa e sa le kapele ke dinnete tse bohloko tsa apareteiti kahara toropo ya Motsekapa.